gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl gl gl it gl gl gl gl gl gl gl it gl gl it gl gl it gl gl it gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
Xosé Regueira avoga en Xantar pola colaboración entre administracións para construír destinos turísticos competitivos
turismo 04 de Novembro de 2021
O vicepresente da Deputación participou no Día da provincia da Coruña nunha mesa de intervencións encabezada pola directora da Axencia de Turismo de Galicia, Nava Castro
Os cociñeiros Javi Freijeiro e Moncho Bargo do restaurante Pracer e membros da Asociación Coruña Cociña foron os encargados de ofrecer un showcooking protagonizado por berberechos de Noia e mexillóns de Lorbé
O vicepresidente e deputado de Turismo, Xosé Regueira, avogou en Xantar pola colaboración entre as distintas administracións para "construír destinos turísticos competitivos e sustentables, e un futuro próspero para o sector tanto na provincia como en todo o país". Xosé Regueira participou nunha mesa de intervencións con motivo do Día da provincia da Coruña, na que tamén estiveron a directora da Axencia de Turismo de Galicia, Nava Castro, o presidente de Turismo do Porto e Norte de Portugal, Luís Pedro Martíns, o presidente da Cámara de Vila Real, Rui Jorge Cordeiro, o presidente da Federación de Cofradías Gastronómicas, Juan Manuel Garmendia, e o director de Xantar, Rogelio Martínez.
O vicepresidente da Deputación, durante a súa intervención, indicou que "nós sempre viñemos a Xantar a convidar ao público a que proben a nosa gastronomía para que despois se acheguen a coñecernos, a lembrarlle que temos 52 semanas ao ano que significa 52 oportunidades para visitar a nosa provincia". Neste sentido, tamén lembrou que "na nosa provincia temos 656 quilómetros de costa e somos epicentro de todos os Camiños de Santiago, que mesmo continúa ate esa Fisterra mítica".
No eido da promoción turística, Xosé Regueira tamén mencionou que "se algo sacamos desta pandemia a nivel turístico foi que nos deu a oportunidade de coñecernos e recoñecernos e de comprobar que a nosa provincia e toda Galiza é un destino dunha calidade extraordinaria". "E así debemos seguir, reencontrándonos coa nosa gastronomía, coa nosa cultura, coa nosa paisaxe e co noso patrimonio" afirmou.
Showcooking da Asociación Coruña Cociña
Os cociñeiros Javi Freijeiro e Moncho Bargo do restaurante Pracer da Coruña e membros da Asociación Coruña Cociña foron os encargados do showcooking no posto da Deputación. Elaboraron unha degustación cunha receita berberechos de Noia con cítricos e salicornia, seguida de mexillóns ao vapor e minchas con crema de allada e algas, acompañado dun cóctel cunha base de viño semidoce lexítimo da IXP de Betanzos e unha sobremesa líquida que denominaron Martini cascarilleiro.
Este showcooking, que se enmarcou na presentación do receitario "A mesa do noroeste. Un percorrido pola gastronomía a través da súa gastronomía" editado pola Deputación e realizado en colaboración coa Asociación Coruña Cociña, levantou unha gran expectación e congregou numeroso público, prensa especializada e bloggers no posto provincial.
O receitario, que se pode descargar a través dun código QR e que estará dispoñible en papel a partires da vindeira semana, relaciona 14 produtos da horta e do mar característicos de diferentes puntos da provincia (como o tomate negro de Santiago, o requeixo da Capela ou os percebes do Roncudo) con receitas elaboradas por outros tantos cociñeiros e cociñeiras.
Preto de ti - Turismo
Información de interese para os asistentes
Información dos cursos 2020 (Convocatoria extraordinaria)
Relación de persoal admitido aos cursos da convocatoria extraordinaria do Plan de formación agrupado 2020
A Deputación e os concellos da Laracha, Cabana, Carballo, Coristanco e…
A Deputación da Coruña e o Concello de Valdoviño supervisan a recta final da…
O parque arqueolóxico Compostela Rupestre dotarase dun plan director de…
Xosé Regueira aposta pola colaboración dos sectores público e privado na…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web